b'\n_START_ARTICLE_\nJohannes Rau\n_START_SECTION_\nBiografija\n_START_PARAGRAPH_\nMok\xc4\x97si protestant\xc5\xb3 ba\xc5\xbeny\xc4\x8dios mokykloje, 1949 m. prad\xc4\x97jo \xc5\xbeurnalistin\xc4\x99 veikl\xc4\x85, 1954 m. religin\xc4\x97s literat\xc5\xabros leidyklos jaunimo skyriaus direktorius, 1962 m. valdybos narys, 1965\xe2\x80\x931967 m. generalinis direktorius._NEWLINE_1952 m. Liaudies partijos narys, jai 1957 m. i\xc5\xa1irus, Vokietijos socialdemokrat\xc5\xb3 partijos (SPD) narys, 1958 m. Vupertalio jaun\xc5\xb3j\xc5\xb3 socialist\xc5\xb3 s\xc4\x85jungos pirmininkas, 1959 m. SPD Vupertalio organizacijos valdybos narys, 1962 m. pirmininko pavaduotojas. 1964\xe2\x80\x931978 m. Vupertalio tarybos narys, 1969\xe2\x80\x931970 m. Vupertalio burmistras. 1958 m. \xc5\xa0iaur\xc4\x97s Reino \xe2\x80\x93 Vestfalijos landtago narys, 1967 m. frakcijos pirmininkas landtage, 1970 m. \xc5\xa0iaur\xc4\x97s Reino \xe2\x80\x93 Vestfalijos \xc5\xbeem\xc4\x97s mokslo ir tyrim\xc5\xb3 ministras, 1977 m. \xc5\xa0iaur\xc4\x97s Reino \xe2\x80\x93 Vestfalijos \xc5\xbeem\xc4\x97s SPD organizacijos pirmininkas, 1978\xe2\x80\x931999 m. \xc5\xbeem\xc4\x97s ministras pirmininkas._NEWLINE_1968 m. SPD valdybos narys, 1982 m. SPD pirmininko pavaduotojas. 1994 m. kandidatas, o 1999\xe2\x80\x932004 m. Vokietijos prezidentas.'